RĪGAS APKAIMJU ATTĪSTĪBAS KOMISIJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rātslaukums 1, Rīgas, LV-1539, tālrunis: 6702120, e-pasts: [i.andersone@riga.lv](mailto:i.andersone@riga.lv)

**Sēdes protokols**

**Rīgā**

2022.gada 05.oktobris Nr.27

Sēde tiek atklāta Plkst.09:30

(sēde notiek MS Teams vietnē)

**Sēdi vada:**

Rīgas apkaimju attīstības komisijas

priekšsēdētāja Inese Andersone

**Sēdi protokolē:**

Rīgas pilsētas Apkaimju iedzīvotāju centra

Apkaimju attīstības un sabiedrības integrācijas pārvaldes

Apkaimju attīstības nodaļas

galvenā referente

Laura Apkalne

**Sēdē piedalās komisijas locekļi:**

Laima Geikina

Miroslavs Kodis

Justīne Panteļējeva

Rita Našeniece

Linda Ozola

**Sēdē nepiedalās komisijas locekļi:**

Kaspars Spunde

Juris Radzevičs

Valdis Gavars

**Sēdē piedalās uzaicinātās personas**:

|  |  |
| --- | --- |
| Veldze Liepa | SIA “Livland Group”, teritorijas plānotāja |
| Normunds Zitmanis | SIA “Livland Group” |
| Zinta Miķelsone | Rīgas pilsētas Attīstības departamenta Pilsētvides attīstības pārvaldes Lokālplānojuma nodaļas vadītāja |
| Alija Turlaja | Rīgas domes deputāte |
| Māra Kalvāne | SIA “Metrum” arhitekte, pilsētplānotāja |

**Sēdes dienas kārtība:**

Divu lokālplānu nodošana publiskai apspriešanai:

1. Dzelzavas iela 131 (LIDL loģistika, Dreiliņu apkaime). Lokālplānojuma mērķis nodrošināt iespēju veikt iepakojuma (kartons, plēve, koks) presēšanu esošajā loģistikas centrā (iekštelpās).
2. Mores iela 28 (Mīlgrāvja apkaime). Lokālplānojuma mērķis nostiprināt jaunā RTP risinājumus radot iespēju veikt mazstāvu un daudzdzīvokļu māju apbūvi.

I. Andersone - atklāj komisiju, iepazīstina ar dienas kārtībā izskatāmiem jautājumiem. Dod vārdu Z. Miķelsonei.

**1.§**

**Lokālplānojums teritorijai Dzelzavas ielā 131**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z. Miķelsone, J. Panteļējeva, M. Kalvāne, I. Andersone

Z. Miķelsone, M. Kalvāne – iepazīstina ar izstrādāto lokālplānojumu teritorijai Dzelzavas ielā 131, kuras mērķis ir mainīt zemes gabala zonējumu pilnvērtīgai loģistikas funkcijas nodrošināšanai – atkritumu šķirošanai (kartona, koka, krāsainās un caurspīdīgās plēves sagatavošanai tālākai pārstrādei).

Sākas diskusijas.

J. Pantiļējeva – jautā, kā šis loģistikas centrs sasaistīsies ar apkārt esošajām dzīvojamo māju apbūvi?

Z. Miķelsone – atbild, ka teritorijas plānošanas nosacījumi ir salāgoti atbilstoši Dreiliņu apkaimes teritorijas attīstības plānam.

I. Andersone – informē, ka minētais lokālplānojums tiek virzīts nodošanai uz sabiedrisko apspriešanu.

**2.§**

**Mores iela 28** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z. Miķelsone, V. Liepa, I. Andersone, L. Geikina, J. Panteļējeva, N Zitmanis

Z. Miķelsone – informē par izstrādātā lokālplanojuma redakciju teritorijai Mores ielā 28, kuras mērķis ir nostiprināt jaunā TPL risinājumus mainot funkcionālo zonējumu – no esošā “mazstāvu dzīvojamo apbūves teritorijas” uz “jaukta mazstāvu un daudzstāvu” dzīvojamās mājas teritoriju, radot priekšnosacījumus veikt daudzdzīvokļu māju būvniecību.

V. Liepa – iepazīstina ar sagatavoto lokālplānojumu.

Sākas diskusijas.

L. Geikina – jautā, vai blakus esošo privātmāju īpašnieku privātums netiks ierobežots īstenojot trīs stāvu ēkas būvniecību? Vai šis risks ir apzināts?

V. Liepa – atbild, ka jaunā dzīvojamā māja atradīsies 10 m no esošo īpašumu robežas un ieskauta plašā apstādījumu zonā.

J. Panteļējeva – jautā, kā tiks risināts atkritumu konteineru izvietojums, cik plānotas autostāvvietas, kāds ir velo novietņu skaits?

V. Liepa – atbild, ka auto novietnes paredzētas katram dzīvoklim, savukārt īslaicīgai auto novietošanai stāvvietas paredzētas arī ielu sarkanajās līnijās. Atkritumu konteineru novietne un velo statīvu jautājums tiks risināts būvprojekta ietvaros.

I. Andersone – ierosina būvprojekta paredzēt arī vietu bērnu ratiņiem.

N. Zitmanis – informē, ka apbūves priekšlikumā velo novietnes ir paredzētas atbilstoši dzīvokļu skaitam, tāpat velo novietošana būs iespējama ari koplietošanas telpās.

I. Andersone – jautā, kāds ir paredzētā žoga mērķis?

V. Liepa – atbild, ka žoga izbūve paredzēta iedzīvotāju drošības apsvērumu dēļ. Tā esamība neierobežos pastaigas blakus esošajā meža teritorijā. Piebilst, ka Mores ielas apkārtnē esošie īpašumi arī ir iežogoti, tāpēc vērtējot kopējo ielas ainavu, žoga izbūve iederas esošajā vidē.

I. Andersone – ierosina žogu aizstāt ar stādījumiem neveidojot slēgtu telpu pilsētvidē.

L. Geikina – atbalsta I. Andersones ierosinājumu un iesaka atteikties no žoga izbūves.

I. Andersone – ierosina Z. Miķelsonei Pilsētbūvniecības padomē izdiskutēt žoga jautājumu rodot alternatīvus risinājumus.

Komisija tiek slēgta Plkst. 10:15.

Komisijas priekšsēdētāja I. Andersone